Aldam Vakansie-Oord Gekose Oord - Forum Topic
Total Views: 82 950 353
Forums / 4. Resorts / Free State / Aldam Holiday Resort & Conference Centre / Aldam Vakansie-Oord Gekose Oord
views: 17 419 258
21 Aug 2019 @ 13:07:13 pm
Aldam Vakansie-Oord - Aldam, Vrystaat
Ervaar die rustigheid van die Vrystaat op sy beste by Aldam Vakansie-Oord! Die oord bied nie slegs die geleenthede vir ontspanning en herstel nie, maar sal ook jou adrenalien vining laat pomp met al die uitstekende watersport-geriewe. Hierdie 3-ster oord, reg langs die Allemanskraaldam, beskik oor geriewe vir ontspanning soos: mini-gholf, ‘n waterglybaan, ‘n swembad, tennisbane, visvang en watersport.
23 Aug 2019 @ 06:03:00 am
Ek het laas in die tagtiger jare met 'n tent en my boot by die oord gekamp. Daai tyd het ons dit baie geniet.
Hoe lyk die geriewe deesdae daar????
23 Aug 2019 @ 06:03:37 am
Toe was dit genoem Allemanskraal Dam.
23 Aug 2019 @ 07:52:51 am
Ons gebruik Aldam relatief gereeld as oornagstop. Beplan om weer op 10 Sep daar te oornag oppad terug Boland toe na ons 5 maande ekskursie hier in die Laeveld (tans nog by ATKV Eiland Spa). Die ablusies vertoon beslis nie van 5-ster gehalte nie, maar is dienlik vir 'n oornagstop. Ons het ook al by geleentheid in die rondawels oornag - baie netjies. Ons het nog altyd veilig gevoel by Aldam, ten spyte dat ons al by geleentheid die enigste kampeerders was.
23 Aug 2019 @ 13:24:51 pm
Het daar water geski dat dit voel of my arms afval.
03 Sep 2019 @ 19:05:56 pm
Ons is 'n week vroeër (as wat ek hierbo genoem het) by Aldam. Ons is weereens, soos meermale in die verlede, die enigste kampeerders in 'n andersins stil oord. Maar ai - die ablusiegeriewe gaan jaar na jaar net al hoe meer agteruit. Hier word letterlik niks t.o.v. onderhoud gedoen nie.
Die res van die oord vertoon netjies. Maar die kampeerders suig beslis aan die spreekwoordelike agterspeen. Ek is geneig om my opinie van Aldam se kampeergeriewe, en my voortgesette gebruik van dié oord, in heroorweging te neem.
Teen R315 vir die nag is dit inderwaarheid 'n skande as ek dit vergelyk met gisteraand se R117 by 'n puik Klein Kariba.
Aldam sal waaragtig sy sokkies moet optrek. Ek hoop Gonnie bring hierdie inset onder Aldam se aandag. Ek gaan buitendien 'n e-pos aan Aldam rig om my ongelukkigheid met die toedrag van sake oor te dra.
04 Sep 2019 @ 09:13:12 am
Chris, Ek stem saam met jou. Ek hou die draad dop want dis nie goed om te kla as 'n advertensie uitkom oor 'n oord nie maar na jou brief sal ek my opinie graag gee.
Die kampeerder word net gemelk en niks van die geld word teruggeploeg om kamp - en ablusiegeriewe te verbeter nie. Jaar na jaar gaan alles meer en meer agteruit. Waterpype, krane, grasperk, ablisies, gate in pad, ens
Baie Bloemfontein kampers ondersteun nie meer Aldam nie. Gariep is 'n beter skoner opsie net 'n paar km's verder as wat Aldam is van Bloem. Daar is baie meer dinge om te doen en ook 'n groot supermark, drank - en visvang winkeltjie as jy iets nodig het.
Aldam sal beslis iets meer moet doen vir die kamper wat hom wil ondersteun.
Chris, ek hoop jou brief werk want ek het so twee jaar terug dit mondeliks oorgedra aan bestuur. Dis waarom ek ander kamp opsies geniet en vir eers Aldam op sy skuif.
27 Sep 2019 @ 19:21:18 pm
Lyk of hulle n lekker program het vir Desember